UBERA ARANZETA (EH Bildu, 2018-03-16):
Zergatik momentu honetan fokua jartzen da futbolean? Edo futbolaren inguruan edo kirolaren inguruan gertatzen den indarkerian?
Norbaitek aipatu du eta etengabe matxakatzen ari da, esaterako, bilbotar bat kalea hartu dutenean, jipoitu dutenean eta uretara bota dutenean, horretaz norbait gogoratzen da? Ekartzen ditugu hemen adierazpen instituzionalak?
Zertan ari gara? Zer gizarte eredu ari gara eraikitzen? Bi abiadurako gizarte bat, zigorraren gizarte bat, segurtasunarena. Estatu soziala ari gara eraikitzen edo estatu penal bat ari gara eraikitzen? Guzti horren ondorioak zeintzuk dira? Iruditzen zait horren guztiaren inguruan hausnarketa bat egin beharko genukeela.
Kirola, bere maila guztietan, gizartearen eremu bat da, gizartearen espresio bat da, ez gehiago eta ez gutxiago. Beste eremu batzuetan bezala, kirolean pertsonok gure hoberena edo gure okerrena ateratzen dugu, futbolean bezala.
Futbola ez da beste kirol batzuek baino kirol okerragoa edo hobeagoa, ez. Gertatzen dena da gauza bat dela futbola eta beste gauza bat da futbolaren inguruan muntatu den negozio, politika, interesak eta guzti horrek ondorioztatu duena kirolean eta futbolean. Eta zoritxarrez, azkenaldian hainbat gertakari triste izan ditugu.
Baina gertakari guzti horiek beste maila batzuetan, beste eremu batzuetan, beste forma batekin ere egunero ematen dira gure gizartean. Eta zer egiten dugu hemen gauden arduradun hautetsi eta kargu publikoek? Zer egiten dugu?
Beraz, iruditzen zait, hausnartzeaz gain, eta beti zerbait gertatu ostean gogoratzeaz gain, saiatu beharko ginatekeela erakundeetatik gure gizartean bestelako balore batzuk sustatzen, lantzen; bestelako kultura bat sustatzen, balore matriarkaletan oinarrituta, prebentzioa lantzen. Baita kirolean ere, kiroleko maila guztietan, futboleko maila guztietan, eskura ditugun bitarteko guztiekin, politika publikoekin eta, zeresanik ez, finantziazio publikoa bideratzen den eremu guztietan.
Gizartea eta gizarteko eremu guztiak desmaskulinizatzen joateko, indarkeriaren kudeaketa egokia egiteko pertsonak, baita ere multzo handietan aurkitzen garenean, balore positiboak indartuz eta balioan jarriz.
Badakit guzti hau esatea oso erreza dela, baina egunerokoa ez dela hain samurra eta hain sinplea. Baina dena segurtasunarekin ez da konpontzen. Dena...
...jarriz. Badakit guzti hau esatea oso erreza dela, baina egunerokoa ez dela hain samurra eta hain sinplea.
Baina dena segurtasunarekin ez da konpontzen, dena Ertzaintzarekin ez da konpontzen, dena zigorrarekin ez da konpontzen eta debekuekin ez da konpontzen. Gehienetan kontrako efektua lortzen da.
Gizarte gisa, erakunde gisa iruditzen zait ariketa garrantzitsua dugula egiteko eta, are gehiago, lan handia dugula egiteko eta horretan Gobernu hau busti egin behar da. Ez da nahikoa baloia kanporatzearekin, Europara begiratzearekin, oraingoan UEFAra begiratzearekin, inoiz UEFAra ez denean begiratzen edo isiluneak egitearekin. Ez da nahikoa, baizik eta benetan indarkeriarik gabeko gizartea eraiki nahi bada edo indarkeriarik gabeko eremuak nahi baditugu  - kirola barne, futbola barne -  gure gizarteko kultura eraldatzeko ahalegin bat egin beharko genuke politika publikoen bidez. Hori da egitea tokatzen zaiguna eremu guztietan.
Eta Gobernuak hor izugarrizko erremientak ditu, pilo bat, asko. Esaterako bat, Kirolalde, 2012tik eguneratu gabe dagoena  - barkatu, beno, aste honetan eguneratze bat izan du eta irratian gainera konprobatu dugu abian jarri den kanpaina batekin - .
Ea gaurkoan  - seguru nago eztabaida honen haritik izan dela, zerbait bada, eztabaidak ere Gobernua mugiarazten dute eta - , ea gaurkoan onartuko den eta talde guztiok konpartitzen dugun...